Document ID: 32000R2452

Komission asetus (EY) N:o 2452/2000,
annettu 7 päivänä marraskuuta 2000,
maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla annetun asetuksen (EY) N:o 2808/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1) ja erityisesti sen 9 artiklan,
sekä katsoo seuraavaa:
(1) Asetuksen (EY) N:o 2799/98 5 artiklassa säädetään mahdollisuudesta myöntää maatalouden valuuttajärjestelmän mukaisia korvauksia rakenne- tai ympäristötoimenpiteistä, jos määräytymispäivänä sovellettava valuuttakurssi on pienempi kuin aiemmin sovellettu kurssi.
(2) Edellä mainitut toimenpiteet määritellään maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetun komission asetuksen (EY) N:o 2808/98(2), sellaisena kuin se on muutettuna asetuksella (EY) N:o 1410/1999(3), 10 artiklassa.
(3) Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetussa neuvoston asetuksessa (EY) N:o 1257/1999(4) otetaan käyttöön uusia rakenne- tai ympäristötoimenpiteitä.
(4) Sen vuoksi on tarpeen täydentää nykyisiä viittauksia asetuksesta (EY) N:o 1257/1999 johtuvilla viittauksilla.
(5) Tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Täydennetään asetuksen (EY) N:o 2808/98 10 artiklan 3 kohta seuraavasti:"tai neuvoston asetuksen (EY) N:o 1257/1999(5) II, IV, V, VI ja VIII luvussa tarkoitettuja määriä."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä marraskuuta 2000.

Labels: 2
6